Diari Oficial de la Generalitat Valenciana


Sumari del DOGV 5688, del 25-01-2008 (2008/747)

RESOLUCIÓ de 10 de gener de 2008, de la Direcció General d'Universitat i Estudis Superiors, de la Conselleria d'Educació, per la qual es fa públic l'acord de la Comissió Gestora dels Processos d'Accés i Preinscripció Universitària per a l'establiment del calendari de les proves d'accés a la universitat del curs 2007/2008.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5688

Data del DOGV
:   25-01-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/747


Data del document
:   10-01-2008

Organisme emissor
:   Conselleria d'Educació

Tipus de document
:   Resolució

Descriptors 

:   * universitat
    * examen
    * alumnat
    * ensenyament superior
    * alumne
    * selecció d'alumnes

RESOLUCIÓ de 10 de gener de 2008, de la Direcció General d'Universitat i Estudis Superiors, de la Conselleria d'Educació, per la qual es fa públic l'acord de la Comissió Gestora dels Processos d'Accés i Preinscripció Universitària per a l'establiment del calendari de les proves d'accés a la universitat del curs 2007/2008. [2008/747]  
Per Orde de 27 de febrer de 2007, de la conselleria d'Empresa, Universitat i Ciència, es regula la prova d'accés a estudis universitaris establida en el Reial Decret 1640/1999, de 22 d'octubre.   
El punt 1, de l'article segon de l'esmentada disposició assenyala: «En cada curs acadèmic es realitzaran dos convocatòries. En cada una de les convocatòries la prova d'accés serà única. La Comissió Gestora dels Processos d'Accés i Preinscripció Universitària determinarà, en cada curs acadèmic, les dates de les convocatòries».  
En virtut d'això, segons el que disposa l'esmentada disposició, resolc:  
Únic. Fer públic l'acord de la Comissió Gestora dels Processos d'Accés i Preinscripció Universitària, pel qual es determina el calendari de les proves d'accés a la universitat del curs 2007/2008.  
- Convocatòria ordinària; 10, 11 i 12 de juny de 2008.  
- Convocatòria extraordinària: 10, 11 i 12 de setembre de 2008.  
De conformitat amb el que establixen els articles 107, 116 i 117 de la Llei de Règim Jurídic de les Administracions Publiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
Recurs de reposició davant de la Comissió Gestora, en el termini d'un mes a comptar de l'endemà de la seua publicació.  
Recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
València, 10 de gener de 2008.- El director general d'Universitat i Estudis Superiors: Herminio García Cuadra